[{"text_idx": "#000003", "text": "Nii Argo Saul kui ka Merle Zimmer kinnitasid So\u0303numitoojale, et UWP programmis kaasategemine oli nende jaoks elumuutev kogemus.\nMerle Zimmer: \u201eAastaga sai la\u0308bi ka\u0308idud pool USAd ja ligi pool Kanadat. USA osariikidest ko\u0303ige po\u0303nevamad olid Alaska ja Hawaii. Heategevusprojekte oli sadakond: pakkisin toidupankades pakke, pesin kodutute varjupaiga seinu, va\u0308rvisime Los Angelese vaesemas linnaosas ta\u0308nava a\u0308a\u0308rekividele majade numbreid kiirabi ja politsei jaoks. Kanadas to\u0308o\u0308tasime vanadekodudes ja erinevates noorteasutustes. Kanadas elasin ka kahes va\u0308liseesti kodus. Kokku elasin 67 peres, ta\u0308nini on mul kontaktid viie perega ja Facebooki vahendusel 90 grupikaaslasega. Hiljuti ka\u0308is ku\u0308las so\u0303branna Casi Kansasest USAst ja uuris, kas mu tu\u0308tar sooviks aidata tema poega u\u0308hes kooliprojektis. Nu\u0308u\u0308d saavad Topeka 4. klassi lapsed rohkem teada Eestist.\u201c\nArgo Saul ra\u0308a\u0308kis, et tema puutus UWPga esimest korda kokku juba 1990. aastal, kui tantsis rahvatantsuansamblis So\u0303leke: \u201eOli veel No\u0303ukogude Liidu aeg, UWP trupp andis kontserdi Linnahallis ta\u0308issaalile. Kontserdi lo\u0303puosas toodi lavale eri maade lipud, ka sinimustvalge. See ko\u0303ik oli tookord va\u0308ga erakordne ja emotsionaalne. So\u0303lekese tantsijad vo\u0303o\u0303rustasid noori, meie kodus elas Norra noormees. So\u0303lekese 10 tantsijat said 1991. aastal vo\u0303imaluse so\u0303ita 2,5 kuuks UWPga kaasa.\u201c\nAastasesse programmi kandideeris Argo Saul siis, kui elas 1992-1993 Kanadas. Ta kinnitab, kui poleks pa\u0308a\u0308senud UWP programmi, ei oleks ka Nordic Housest: \u201eTutvusin seal norralannaga, kellest sai mu esimene abikaasa. Elasin mo\u0303nda aega Norras, o\u0303ppisin a\u0308ra norra keele. Seal na\u0308gin, et Norras on suur potentsiaal puitmajadele. Hakkasin puitmaju Eestist Norrasse vahendama, tutvusin Asbjorn Bueni ja Arne Moeniga, kellest said mu Norra koosto\u0308o\u0308partnerid, asutasime Nordic Housese.\u201c\nFirma Nordic Houses ta\u0308histab peatselt 15. tegevusaastat. Juubeli ta\u0308histamine u\u0308hendatakse seekord UWP trupi etendusega \u2013 ettevo\u0303tte to\u0308o\u0308tajad ja partnerid kutsutakse 3. detsembril Nordea kontserdimajja."}, {"text_idx": "#000009", "text": "Aruku\u0308las arutati Raasiku valla arengusuundasid 10 aastaks"}, {"text_idx": "#000010", "text": "Aeg\u00advii\u00addu esi\u00adme\u00adsest mat\u00adka\u00adfes\u00adti\u00adva\u00adlist said osa 450 ini\u00admest"}]